CELEX: 32015D0957
Language: da
Date: 2015-06-17 00:00:00
Title: Den Udenrigs- og Sikkerhedspolitiske Komités afgørelse (FUSP) 2015/957 af 17. juni 2015 om accept af bidrag fra tredjelande til Den Europæiske Unions rådgivende mission om reform af den civile sikkerhedssektor Ukraine (EUAM Ukraine) (EUAM Ukraine/2/2015)

20.6.2015   
            
            
               DA
            
            
               Den Europæiske Unions Tidende
            
            
               L 156/23
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2015/957
   af 17. juni 2015
   om accept af bidrag fra tredjelande til Den Europæiske Unions rådgivende mission om reform af den civile sikkerhedssektor Ukraine (EUAM Ukraine) (EUAM Ukraine/2/2015)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2014/486/FUSP af 22. juli 2014 om Den Europæiske Unions rådgivende mission om reform af den civile sikkerhedssektor Ukraine (EUAM Ukraine) (1), særlig artikel 10, og
   ud fra følgende betragtninger:
   
               (1)
            
            
               Rådet bemyndigede i henhold til artikel 10, stk. 3, i afgørelse 2014/486/FUSP Den Udenrigs- og Sikkerhedspolitiske Komité (»PSC«) til at træffe de relevante afgørelser om accept af bidrag fra tredjelande til Den Europæiske Unions rådgivende mission om reform af den civile sikkerhedssektor Ukraine (EUAM Ukraine).
            
         
               (2)
            
            
               Den civile øverstbefalende for operationen anbefalede PSC at acceptere de foreslåede bidrag fra Canada og Kongeriget Norge til EUAM Ukraine og at betragte bidragene som værende væsentlige.
            
         
               (3)
            
            
               Canada og Kongeriget Norge bør fritages for betaling af finansielle bidrag til EUAM Ukraines budget —
            
         VEDTAGET DENNE AFGØRELSE:
   Artikel 1
   Bidrag fra tredjelande
   1.   Bidragene fra Canada og Kongeriget Norge til Den Europæiske Unions rådgivende mission om reform af den civile sikkerhedssektor Ukraine (EUAM Ukraine) accepteres og betragtes som værende væsentlige.
   2.   Canada og Kongeriget Norge er fritaget for betaling af finansielle bidrag til EUAM Ukraines budget.
   Artikel 2
   Ikrafttræden
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 17. juni 2015.
      
         
            På Den Udenrigs- og Sikkerhedspolitiske Komités vegne
         
         W. STEVENS
         
            Formand
         
      
   
   
      (1)  EUT L 217 af 23.7.2014, s. 42.